《正月闺情》
唐代·袁晖

正月金闺里，微风绣户间。晓魂怜别梦，春思逼啼颜。

绕砌梅堪折，当轩树未攀。岁华庭北上，何日度阳关。

作者简介：京兆人。睿宗景云二年，中文以经国科。玄宗先天二年，吏部尚书魏知古荐为左补阙。开元初，任邢州司户参军，马怀素奏请召入校正群书。累迁礼部员外郎，官至中书舍人。工诗，多写闺情。